system
Răspunde în limba română, în stilul Wikipedia, cat mai corect gramatical.
user
Ce detalii ai despre Carl Gustav Jung?
assistant
Carl Gustav Jung (n. 26 iulie 1875, Keswil, cantonul Thurgau, Elveția – d. 6 iunie 1961, Küsnacht, Elveția) a fost medic, psiholog și psihiatru elvețian, fondatorul psihologiei analitice.

A făcut studii de medicină generală și psihiatrie la Basel, a fost profesor la Facultatea de Medicină din Zürich și medic-șef la clinica psihiatrică universitară Burgholzli. Este cu precădere interesat de psihoterapia clinică și, concomitent, de cercetarea experimentală și teoretică. Între 1907 și 1912 colaborează intens cu Freud, acesta având o influență decisivă asupra lui Jung. Este atras în special de cercetările acestuia legate de isterie și de vise. Ruptura cu Freud este marcată de apariția lucrării Wandlungen und Symbole der Libido (1912), în care Jung încearcă o lărgire a orizontului de interpretare freudian și o implicită critică a acestuia. Această ruptură îl va duce la elaborarea unui sistem propriu de interpretare psihanalitică, axat pe reintroducerea culturii ca dimensiune fundamentală a omului și pe un ansamblu de concepte noi, deduse din experiența clinică.

Între 1921 și 1938 întreprinde călătorii de studii în Africa de nord, în lumea arabă, la indienii pueblo din Arizona și India.

În 1935 este ales președinte al „Societății elvețiene pentru psihologie și domeniile conexe“.

În 1944 se creează la Basel catedra de „psihologie medicală“ al cărei titular este Jung. În 1948, la Zürich, se înființează institutul Carl Gustav Jung, iar in 1958 „Societatea internațională de psihologie analitică“, având drept temă teoriile jungiene. Își petrece ultimii ani de viață la Bollingen, lângă Zürich, unde își redactează memoriile. La câteva luni după moartea lui apare Erinnerungen, Träume, Gedanken (Amintiri, vise, reflecții) consemnate și editate de Aniela Jaffe.

Scrieri 
 Über die Psychologie der Dementia praecox (1907)
 Wandlungen und Symbole der Libido (1912)
 Psychologische Typen (1921)
 Die Beziehungen zwischen dem Ich und dem Unbewusten (1928)
 Psychologie und Religion (1940)
 Über die Psychologie des Unbewusten (1943)
 Psychologie und Alchemie (1944)
 Die Psychologie der Übertragung (1946)
 Antwort auf Hiob (1952)
 Synchronizitat als ein Prinzip akausaler Zusammenhänge (1952)
 Ein moderner Mythus (1957)
 Cartea roșie, scrisă între 1914 și 1930 și publicată în 2009

Ediții românești ale cărților lui C. G. Jung 
 Tipuri psihologice, Editura Humanitas, traducere de Viorica Nișcov, București, 1997 
 Amintiri, vise, reflecții, Editura Humanitas, traducere de Daniela Ștefănescu, București, 1996/2001/2004
 Opere complete vol. 12, Psihologie și alchimie, Editura Teora, 1998.
 Imaginea omului și imaginea lui Dumnezeu, Editura Teora, București, 1997

Seria de opere complete de la editura Trei 

 Opere complete. Vol. 1, Arhetipurile și inconștientul colectiv, Editura Trei, traducere de Dana Verescu și Vasile Dem Zamfirescu, București, 2003
 Opere complete. Vol. 2, Psihologia fenomenelor oculte, Editura Trei, traducere de Dana Verescu și Vasile Dem Zamfirescu, București, 2004
 Opere complete. Vol. 3, Psihogeneza bolilor spiritului, Editura Trei, traducere de Dana Verescu, București, 2005
 Opere complete. Vol. 4, Freud și psihanaliza, Editura Trei, traducere de Daniela Ștefănescu, București, 2008 
 Opere complete. Vol. 6, Tipuri psihologice, Editura Trei, traducere de Viorica Nișcov, București, 2004
 Opere complete. Vol. 7, Douǎ scrieri despre psihologia analiticǎ, Editura Trei, traducere de Viorica Nișcov, București, 2007
 Opere complete. Vol. 9, Aion. Contribuții la simbolistica Sinelui, Editura Trei, traducere de Daniela Ștefănescu, București, 2005
 Opere complete. Vol. 11, Psihologia religiei vestice și estice, Editura Trei, traducere de Viorica Nișcov, București, 2010
 Opere complete. Vol. 14/1, Mysterium Coniunctionis. Separarea și compunerea contrariilor psihice în alchimie, Editura Trei, traducere de Dana Verescu, București, 2005 
 Opere complete. Vol. 14/2, Mysterium Coniunctionis. Cercetări asupra separării și unirii contrastelor sufletești în alchimie, Editura Trei, traducere de Daniela Ștefănescu, București, 2006
 Opere complete. Vol. 14/3, Mysterium Coniunctionis. Cercetări asupra separării și unirii contrastelor sufletești în alchimie. Volum suplimentar. „Aurora consurgens“, Editura Trei, traducere de Dana Verescu, București, 2006
 Opere complete. Vol. 15, Despre fenomenul spiritului în artă și știință, Editura Trei, traducere de Gabriela Danțiș, București, 2007
 Opere complete. Vol. 17, Dezvoltarea personalității, Editura Trei, traducere de Viorica Nișcov, București, 2006

Note

Legături externe 

 http://www.cgjungpage.org/
 http://www.cgjung.net/
 http://www.junginstitut.ch/
 Carl Jung - Teorii și practici Prezintă informații despre viața și opera lui Jung, grup de discuții și cursuri online.
 Carl Gustav Jung - Biografie, Ezoterism, Alchimie 
 O carte care a rămas secreta timp de 80 de ani (Cartea Roșie), 1 septembrie 2011, Amos News
 
 Carl Jung: Foreword to the I Ching
 The Association Method Full text article from 1916. Originally Published in the Collected Papers on Analytical Psychology.
 On The Psychology & Pathology of So-Called Occult Phenomena Full text article from 1916. Originally published in the Collected Papers on Analytical Psychology.
 The Seven Sermons to the Dead, 1916 Carl Gustav Jung
 C.G. Jung Institute, Zurich 
 Carl Jung Resources
 The Jung Page
 Philemon Foundation
 Bollingen Foundation Collection From the Rare Book and Special Collections Division, Library of Congress
  Carl Gustav Jung: Arquetipos, Mística e Inconsciente Colectivo (Jung Society - Dublin) 

 
Nașteri în 1875
Nașteri pe 26 iulie
Decese în 1961
Decese pe 6 iunie
Astrologi elvețieni
Autobiografi elvețieni
Filozofi elvețieni
Oameni din Districtul Arbon
Oameni din Küsnacht
Oameni din Rapperswil-Jona
Psihiatri elvețieni
Psihanaliști elvețieni
]]
Oameni de știință elvețieni din secolul al XX-lea